Държавен вестник, бр. 30, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  30
2. Участващите в конфликта страни са 
задължени да предприемат всички практи­
чески възможни мерки децата, които не са 
навършили петнадесет години, да не участват 
пряко във военните действия и по-специално 
да се въздържат от зачисляването им в своите 
въоръжени сили. При наборна кампания сред 
лица, които са навършили петнадесет години, 
но не са навършили осемнадесет, участва­
щите в конфликта страни са задължени да 
полагат усилия за отдаване предимство на 
по-възрастните.
3. Ако в изключителни случаи, независимо 
от разпоредбите на параграф 2, деца, ненавър­
шили петнадесет години, участват пряко във 
военните действия и попаднат във властта на 
неприятелската страна, те продължават да се 
ползват от специалната закрила, предвидена в 
разпоредбите на този член, независимо дали 
са, или не са военнопленници.
4. Ако по причини, свързани с въоръжения 
конфликт, бъдат арестувани, задържани или 
интернирани деца, те се задържат в помеще­
ния, отделени от помещенията за възрастните, 
освен когато семействата им са настанени като 
отделни семейства съгласно предписанията 
на параграф 5 от член 75.
5. Смъртна присъда за престъпление, свър­
зано с въоръжен конфликт, не може да бъде 
изпълнявана по отношение на лица, които в 
момента на извършване на престъплението 
са били под осемнадесетгодишна възраст.
Член 78 – Евакуиране на деца
1. Никоя от участващите в конфликта стра­
ни не може да предприема евакуация на деца, 
които не са нейни граждани, в друга държава 
освен в случаите на временна евакуация, ко­
гато това се налага по неотложни причини, 
свързани с тяхното здраве или медицинско 
лечение, или ако те не се намират на окупира­
на територия, поради съображения, свързани 
с тяхната безопасност. В случаите, когато е 
възможно да бъдат намерени техните родители 
или законни настойници, за такава евакуа­
ция е необходимо тяхното писмено съгласие. 
Ако тези лица не могат да бъдат намерени, 
за такава евакуация е необходимо писмено­
то съгласие на лицата, които по закон или 
обичайно са пряко отговорни за съответните 
деца. Всяка такава евакуация се осъществява 
под надзора на държавата-покровителка в 
съгласуваност със заинтересованите страни, а 
именно организиращата евакуацията страна, 
приемащата децата страна и страните, чиито 
граждани биват евакуирани. Във всеки случай 
участващите в конфликта страни са задължени 
да вземат всички възможни предохранителни 
мерки, за да се избегнат евентуалните рискове, 
които биха застрашили евакуацията.
2. При осъществяването на евакуация в съ­
ответствие с параграф 1 се осигурява възможно 
най-голяма приемственост в образованието на 
всяко дете, включително неговото религиозно 
и нравствено възпитание съобразно желанието 
на родителите му.
3. С оглед улесняване на завръщането на 
децата, евакуирани в съответствие с разпо­
редбите на този член, в техните семейства и 
държава властите на организиращата еваку­
ацията страна и при възможност властите на 
приемащата страна са задължени да издадат 
за всяко дете карта със снимки, която те из­
пращат до Централната агенция за издирвания 
към Международния комитет на Червения 
кръст. Всяка карта съдържа, при наличие на 
такава възможност и при отсъствие на риск 
това да навреди на детето, следните данни:
а) фамилно име/имена на детето;
b) собствено име/имена на детето;
c) пол на детето;
d) място и дата на раждане (или ако датата 
не е известна, приблизителната възраст);
e) пълни имена на бащата;
f) пълни имена на майката, както и мо­
минското є име;
g) близки роднини на детето;
h) гражданство на детето;
i) роден език на детето и други езици, които 
то евентуално говори;
j) адрес на семейството на детето;
k) идентификационен граждански номер 
на детето;
l) здравословно състояние на детето;
m) кръвна група на детето;
n) отличителни белези;
о) дата и място на намиране на детето;
p) място, откъдето детето е напуснало 
страната, както и съответната дата;
q) вероизповедание на детето, ако е при­
ложимо;
r) настоящ адрес на детето в приемащата 
страна;
s) в случай че детето почине преди своето 
завръщане – датата, мястото и обстоятелства­
та на смъртта, както и мястото, където то е 
погребано.
ГЛАВА III. ЖУРНАЛИСТИ
Член 79 – Мерки за закрила на журналистите
1. Журналистите, които изпълняват опасни 
професионални задачи в райони на въоръжен 
конфликт, се считат за цивилни лица по сми­
съла на параграф 1 от член 50.
2. Те се закрилят като такива по силата 
на Конвенциите и на този Протокол, ако не 
извършват никакви действия, несъвместими 
със статута им на цивилни лица, без това да 
накърнява правото на военните кореспонден­
ти, акредитирани към въоръжените сили, да 
се ползват от статута, предвиден в член 4А, 
параграф 4 от Третата конвенция.